Milan Michal Harminc

[thumb|Milan Michal Harminc, [Hlavná budova Slovenského národného múzea]]
[thumb|Milan Michal Harminc, busta v [Kulpíne, Srbsko]]
**Milan Michal Harminc** (* 7. október 1869 Kulpín, Rakúsko-Uhorsko – † 5. august 1964, Bratislava) bol slovenský architekt, jeden z najaktívnejších. Patril k tzv. „prvej generácii slovenských architektov“. Ako projektant a staviteľ bol činný 65 rokov (18861951).

Naprojektoval vyše 300 budov v Európe, z toho 171 na Slovensku. Postavil 108 kostolov (resp. chrámov) pre všetky konfesie. Niekoľko jej budov sa nachádza v Maďarsko (Budapešť a vidiecke mestá).

## Životopis
### Detstvo a štúdium
Narodil sa v Kulpíne pri Petrovci v Báčskej župe v Srbsku. V Kulpíne skončil základnú školu. Medzi rokmi 1881 a 1882 študoval na nemeckej škole v Buľkesi, teraz Maglić v Srbsku a v rokoch 18821883 na nemeckej akadémii v Novom Sade. Po absolvovaní Nemeckej obchodnej akadémie v Novom Sade pôsobil u svojho otca ako pomocník. Práve tu sa naučil rysovať staviteľské plány. Študoval stavebné konštrukcie ohľadom ktorých začal prezentovať vlastné nápady a riešenia.

### Prax a pôsobenie
Neskôr odišiel do Budapešti, kde sa presadil ako autodidakt. V roku 1887 vstúpil do Slovenského spolku. Bol jeho aktívnym členom. Pôsobil ako knihovník a neskôr aj ako predseda, tiež sa staral o spevokol, či divadelný krúžok – všestranne podporoval slovenský život. Vďaka tomu sa bližšie zoznámil aj so slovenským národným hnutím. Po absolvovaní vojenskej prezenčnej služby pracoval pre viacerých staviteľov a firmy napr.: u Jána N. Bobuľu, vo firme Schikedanz a Herzog (18941896), tiež vypomáhal architektovi Kauserovi. 

Po nadobudnutí mnohých skúseností si ako dvadsaťosemročný 1. apríla 1897 založil vlastnú projekčnú a staviteľskú kanceláriu v Budapešti. Mal už na to isté prevádzkové predpoklady a vytvoril si vlastný okruh spolupracovníkov. Na začiatku sa venoval predovšetkým projektovaniu obytných a rodinných domov – na Slovensku najmä v Turci a Liptove. V roku 1902 v Liptovskom Mikuláši navrhol vilku pre Dr. E. Stodolu v duchu romantického secesného folklorizmu. Navrhol aj zopár kostolov, administratívnych, či kultúrnych stavieb. Murársku a tesársku majstrovskú školu vykonal v roku 1904. O štyri roky neskôr zložil staviteľskú skúšku a získal kvalifikáciu a titul staviteľa. V tom istom období spoznal vo Viedni Annu Holcovú zo Žiliny, s ktorou sa aj oženil v roku 1904 v Žiline  .  

V roku 1914 zmenil svoje pôsobisko a presťahoval sa na Slovensko do Liptovského Mikuláša, kde v rokoch 19161918 vlastnil projekčnú a staviteľskú firmu. Bol presvedčený, že práve tu sa bude sústreďovať celý slovenský život. V 1920 bol zvolený za člena Ústredne všetkých staviteľských korporácii a v rokoch 1921 až 1923 pôsobil ako predseda Organizačnej jednoty staviteľov Slovenska. V tomto období (1922) sa presťahoval do Bratislavy, kde pracoval ako samostatný architekt až do ukončenia aktívnej projektovej činnosti v roku 1951. V 1953 bol menovaný prvým čestným členom Zväzu slovenských architektov. Zomrel ako 94-ročný 5. augusta 1964 v Bratislave.

## Význam
Slovenský národ už pred prvou svetovou vojnou účinkoval na širokom poli tvorivých činností, nie len na poli literárnom, ale i na poli stavebníctva. Jeho dielo je príkladom rozvoja architektúry od klasicizmu po súčasnú architektúru funkcionalizmu. Vyrastal v Budapešti kde sa ako sedemnásťročný mladík svojou prácou, talentom a snahou o vzdelanie dopracoval od robotníckeho zamestnania, cez stavebnícke skúšky po skúseného tvorcu slovenskej architektúry. Na Slovensku staval monumentálne objekty pozdvihujúc sebadôveru slovenského ľudu a svojou činnosťou ovplyvnil mladšie generácie architektov. Staval monumentálne banky, múzeá, sanatóriá, školy, nemocnice, administratívne budovy a tiež kostoly pre mnohé konfesie, ktoré tvoria značnú časť jeho diela v rozmanitých štýloch až po funkcionalizmus s jednoduchosťou masy a jej členenia.

## Život v skratke
* Narodil sa 7. októbra 1869 v srbskom Kulpíne ako jedno z ôsmich detí Pavla Harminca a Johanny, rod. Čapelovej.
* V rokoch 18811883 chodil na nemeckú školu v Bulkese a obchodnú akadémiu v Novom Sade.
* Roku 1886 odišiel do Budapešti, kde do roku 1897 pracoval postupne vo firme Neuschloss, u staviteľa Jána Nepomuka Bobulu a architekta Alberta Schikedanza. Stal sa členom tunajšieho Slovenského spolku.
* Roku 1897 si v Budapešti založil vlastnú staviteľskú kanceláriu.
* Roku 1904 sa oženil s Annou Holcovou. Rok po roku sa im narodili synovia Milan (budúci architekt), Ivan (budúci právnik) a dcéra Oľga.
* Roky 19061907 – stavba rímskokatolíckeho kostola v Černovej, ktorý projektoval
* Roku 1908 získal staviteľský diplom za návrh budovy Slovenského národného múzea v Martine.
* Roku 1915 sa presťahoval do Liptovského Sv. Mikuláša, kde si otvoril projekčnú a staviteľskú kanceláriu.
* Roku 1916 projektoval Szontághovo sanatórium Palace v Novom Smokovci.
* Roku 1920 sa stal členom Ústredia stavebných korporácií.
* V rokoch 19211923 bol prvým predsedom Organizačnej jednoty staviteľov pre Slovensko. V tom čase už býval v Bratislave.
* Roku 1925 projektoval budovu Tatra banky v Bratislave.
* Roku 1928 projektoval hotel Carlton a Zemědelské múzeum (neskôr SNM) v Bratislave, ktorého priečelie sochársky dotvoril František Úprka.
* Roku 1931 projektoval novú budovu SNM v Martine.
* Roku 1932 podľa jeho projektu realizovali nové sanatórium Palace Dr. Szontágha v Novom Smokovci.
* Roku 1934 projektoval evanjelický kostol na Legionárskej ulici v Bratislave.
* Roku 1936 dokončili ním projektovaný Dom slovenskej ligy s pasážou a kinom v Bratislave.
* Roku 1952 dokončili ním projektované vojenské sanatórium v Novej Polianke
* Roku 1953 sa stal čestným členom Zväzu slovenských architektov.
* Zomrel 5. augusta 1964 v Bratislave, kde je na Evanjelickom cintoríne pri Kozej bráne aj pochovaný.

## Činnosť
* 18861890 : práca vo firme Neuschlos
* 18931894 : kreslič a projektant u Jána N. Bobulu
* 18941897 : u architekta A. Schikedanza
* 18971915 : majiteľ projekčnej a staviteľskej kancelárie v Budapešti
* 1915 : v Liptovskom Mikuláši
* 19221951 : architekt v Bratislave

## Tvorba

M. M. Harminc bol asi najproduktívnejším architektom 20. storočia. Premeny architektúry konca 19. stor. a prvej polovice 20. storočia sú viditeľné v jeho vyše tristo projektoch, ktorých je autorom. Ich hodnota nie je v tvorbe nového architektonického tvaroslovia. Bol majstrom v používaní adekvátneho tvaroslovia a celkového pôsobenia svojej budovy v danom prostredí, hlavne v mestskom. Jeho tvorbu možno rozdeliť do troch období, kde možno identifikovať znaky troch výtvarných prúdov európskej architektúry.

### Prvé obdobie
Patria sem jeho počiatky a tiež činnosť pred prvou svetovou vojnou, keď za rakúsko-uhorskej monarchie pôsobil v Budapešti. V tomto období väčšinou projektoval rodinné domy a vilky, zopár menších administratívnych i kultúrnych budov a kostoly. Po výtvarnej stránke je jeho tvorba ovplyvnená romantizujúcim pseudohistorizmom. Prešiel od používania štukových dekoratívnych článkov na priečeliach k skladbovému zjasneniu a zjednodušeniu.

#### Rodinné domy, vily  a nájomné domy
Pred vojnou postavil v Budapešti asi 45 domov.

* Dom Aladára v Budapešti (1897 – 1898) – typický príklad reprezentatívneho nájomného domu. Ide o voľne stojacu dvojposchodovú budovu s manzardovou strechou postavenú v konštrukčnom a dispozičnom trojtrakte. Fasády sú riešené rozdielne. Kým bočné a zadná sú jednoduché a hladké, uličná fasáda je bohato zdobená s prvkami pseudobarokového historizmu.
* Nájomný dom pre A. Bulyovszkého, Budapešť  (1899 – 1901)
* Nájomný dom Pála Joanovicsa, Budapešť (1901 – 1902)
* Dom Zimányho, Dolný Kubín (1902)
* Slovenský dom Dr. Stodolu, Liptovský Mikuláš (1902) – vila, ktorej dal romantický vzhľad zdrobneného zámku. Tento dojem umocnil dominujúcou vežičkou, ktorou vedie hlavný vstup priamo do spoločenských priestorov prízemia. Vila bola vsadená do pekného parkového prostredia. Nachádzal sa v nej aj parkový domček vo folkloristickom štýle.
* Dom Dr. Markoviča, Nové Mesto nad Váhom (1904)
* Nájomný dom pre J. Kellera, Budapešť (1906)
* Dom Dr. J. Kohúta, Martin (1908)

#### Verejné stavby
* Bývalá Slovenská banka v Ružomberku (19011902)
Jeho cesta k funkcionalistickej architektúre viedla všetkými prejavmi architektonickej tvorby druhej polovice 19. storočia. Práve na stavbe Slovenskej banky pokračoval vo svojej neozdobnej architektúre. Vlastná tvorba je podriadená požiadavkám praktického použitia, účelnosti a hlavne oslobodenie od ornamentiky. Tento nový smer, dodatočne nazvaný racionalizmus, vyhovoval životným pocitom novej spoločnosti.

Vzniku banky predchádzalo úsilie Jozefa Houdka, ktorý patril k zakladateľom priemyslu a bankovníctva v tomto regióne.
Bol spoluzakladateľom a prvým riaditeľom Továrne na drevovinu v Ružomberku, spoluzakladateľ Slovenskej papierne a Ružomberského úverového spolku (1879), z ktorého sa vyvinula Slovenská banka.

Táto stavba je jednou z najstarších stavieb v Ružomberku a patrila rodine Houdkovej. Tu sa narodila spisovateľka a prekladateľka Bohdana Makovická-Škeltétyová, manželka Jozefa Škultétyho. Ďalej sa tu narodil aj politik, publicista a národovec Ing. Ivan Houdek. Dom patril k významným strediskám slovenského národného života.

Dnešnou novou funkciou budovy je knižnica. Výhodou tejto knižnice je hlavne to, že sa nachádza v strede mesta na pešej zóne v tichom prostredí.

* Biskupský palác, Vršac (Juhoslávia, dnes Srbsko) (19031904) – rezidencia  srbského pravoslávneho biskupa postavená ako jednoloďový obdĺžnikový dvojtrakt. Hlavné priečelie je po výtvarnej stránke riešené v pseudoštýle barokového klasicizmu. Celá stavba pôsobí tektonicky vďaka pevnému podkladu – prízemie s vodorovnými škárami, a opticky odľahčenému  poschodiu s hladkými stenami
* Okresný súd, Myjava (190406)
* Slovenské národné múzeum, Martin (190508)- ide o tzv. „staré“ múzeum v Martine. Na túto stavbu bola vypísaná súťaž, ktorú Harminc vyhral. Skladba vhodne poukazuje na výstavno-vedecký ráz, študijnú a pracovnú prevádzku muzeálnej činnosti. Dispozične a výtvarne vyrovnané riešenie. V prízemí sú umiestnené pracovné priestory a až na podlaží sú výstavné priestory. Hlavné priečelie obsahuje prvky klasicizujúcich architektonických článkov. Vstup je rámovaný klasicizujúcim portikom.
* Tatra banka, Martin (1910)
* Slovenská hospodárska banka, Trnava (191415)

#### Školy
* Hybe (1902)
* Skalica (1912)
* Pobedim (1904)

#### Chrámy
[náhľad|[Kostol Panny Márie Ružencovej (Černová)|Kostol Panny Márie Ružencovej v Černovej v Ružomberku.]]

** Evanjelický kostol Pribylina, ev. (190102) – jednoloďový priestor s polygonálnym uzáverom presbytéria. Po prvý raz použitý Rabicov systém pre zavesenú gotizujúcu klenbu
** Veľká Kubrá (1905) – historizujúca stavba s jednoloďovým priestorom s polkruhovou apsidou a vežou predstavanou na ose hlavnej fasády kostola.
** Černová, r.k. (190607) – jednoloďový gotizujúci
** Prietrž, ev. (1907)- projektovaný v neohistorickom duchu
** Balassagyarmat, srbský pravoslávny chrám (1908)
** Báhoň, r.k. (1914)
** Liptovská Porúbka, ev. (1915) – projektovaný v neohistorickom duchu

### Druhé obdobie
Sa začalo v roku 1915, potom čo sa Harminc presťahoval na Slovensko. Po politických a spoločenských zmenách, patri Harminc k architektom, ktorým sa dostáva veľa projekčných  možností. Od vplyvov budapeštianskych pseudohistorických a secesných princípov sa viac orientuje na európsku architektúru, ktorej silným zdrojom bolo Nemecko, ktoré prezentovalo výtvarné zásady „modernej oficiálnej monumentality“.

#### Rodinné domy, vily  a nájomné domy
* Dom Pazzetiho, Liptovský Mikuláš (1916)
* Dom Dr. M. Mičuru, Bytča (1919)
* Dom Dr. E. Stodolu, Bratislava (1924)
* Dom Dr. Fábryho, Bratislava (192425)
* Dom Vágha, Nový Smokovec (1926)
* Vilka Lengyel, Nový Smokovec (1931)
* Dom s obchodom pre J. Fischera, Bratislava, Suché Mýto (192829)

#### Verejné stavby
[náhľad|[Sanatórium doktora Szontágha, Nový Smokovec]]
[náhľad|[Bankový palác Tatra banky (dnes Ministerstvo kultúry SR) dokončená v roku 1925]]

* Továrenské budovy (garbiareň) Lacko-Pálka, Liptovský Mikuláš (1915/16);
* Palace sanatórium Dr. Szontágha, Nový Smokovec (191725)- vytvorený ako mohutný blok. Tvorí ho 5-poschodový blok s murovanými obvodovými stenami. Vnútorne piliere boli zo železobetónu. Kým prízemie je riešené ako konštrukčný trojtrakt, prvé až piate poschodie je vytvorené ako konš. dvojtrakt. Nadviazal na nový typ liečebne s tzv. terasovými balkónmi podľa dr. Sarassona. Do areálu patri aj jednoposchodový hospodársky blok a v roku 1934 bol pristavaný blok pre zamestnancov.
* Tatra banka, Bytča (1919)
* domy sporiteľne a mestské domy s ateliérmi, Martin (1921/22)
* Bankový palác Tatra banky v Bratislave (192225) – päťposchodová budova s uzavretou dispozíciou, mierne pootvorenej od druhého podlažia. Fasáda bola bohato členená. Okrem banky sa v nej nachádzalo kino a 4 obytné podlažia.
* Internát VŠP, Nitra (192628)
*Zemědelské múzeum (dnes Slovenské národné múzeum), Bratislava (192528) – budova stojí na lichobežníkovom pôdoryse čo podmienilo aj tvar budovy. Ide o trojposchodovú budovu s nástupným malým čelom natočeným v osi malého námestia pred budovou.
* hotel Carlton-Savoy (dnes *Hotel Radisson SAS Carlton*), Bratislava (1928) – prestavba bratislavských pohostinských objektov „U zeleného stromu“. Úlohou, ktorú Harminc splnil, bolo spojiť viac obytných stavieb do jedného celku a vhodne ich komunikačne prepojiť a zarovnať do 5-podlažnej úrovne. Dispozícia celej budovy je hrebienková v tvare písmena E.

* Okresný úrad (Harmincova budova), Šaľa (1931).
**Školy** 
* Kráľová nad Váhom (1928)

**Kostoly**
* Teplička nad Váhom, r. k. (1924)
* Evanjelický kostol, Východná (19261927)
* Pliešovce, ev. k. (1928)
* Nový evanjelický kostol, Bratislava, ev. k. (192931)
* Rabča, r. k. (1929)

### Tretie obdobie
Tu spadá obdobie od roku 1929, ktoré je značne ovplyvnené konštruktizmom a funkcionalizmom – jednoduchosť masy a jej členenia. Ale stále sú viditeľné prvky monumentality.

#### Rodinné domy, vily  a nájomné domy
* Vila rodiny Lackovej, Liptovský Mikuláš (1930)
* vila Lengyel, Nový Smokovec (1931)
* dom P. Hubku, N. Smokovec (1931)
* dom M. Fulekovej, Prievidza (1945)
* Slovenská búda staviteľa Doležala, Skalica (1946)
* domy sídliska Oravská – dedina pre presídlencov, Trnava (1941, nerealizované) – stavby zoradené v symetrických radoch. Os tvorí ulica sídliska.

#### Verejné stavby
* domov Speváckeho spolku slovenských učiteľov, Trenčianske Teplice (1930)
* pavilón infekčnej nemocnice, Žilina (1930)
* lekáreň, Nový Smokovec (1930) – budova postavená pre lekárnika PhMr. Samuela Búľovského. Momentálne nesie meno Villa Gerlach.
* dostavba kina a hotela Reduta, Poprad (1931)
* nová budova SNM, Martin (1931)
* okresný úrad, Poprad (1931)
* pavilón pôrodnice, Martin (193138)
* kúpeľný komplex, Trenčianske Teplice (1. cena v súťaži, nerealizovaný, 1934)
* Palace Sanatórium, Nový Smokovec (1934) – 5-poschodový trojtrakt s rovnou strechou. Použitý oceľový skelet.
* dom Slovenskej ligy s kinom a pasážou, Bratislava (193436) – komplex s oceľovou kostrou, ktorý pozostáva z troch časti: 4-poschodovej, paralelnej 5- poschodovej a priečny trak – pasáž. V prízemiach budov a v pasáži sú umiestnené obchodné priestory. Na prvom administratíva a zvyšok tvoria byty.
* kúpeľný dom, Lúčky (193448); Obecný dom a Hasičský dom, Uh. Ves (1937)
* starobinec, Holíč (1935)
* Roľnícka vzájomná pokladnica, Trnava (1937)
* administratívne budovy, Spišská Nová Ves (19381940)- komplex dvoch nárožných budov.
* Sirotinec, Holíč (1940)
* nemocnica Milosrdných bratov, Skalica (194144 a 1947)
* sanatórium tbc, Nová Polianka (projekt 1941, realizácia 194752) – posledný realizovaný projekt

#### Školy
* Krásna Hôrka nad Hornádom (1936)
* Poprad (1930)
* Radošovce (1930)
* Rača, Selice (1931)
* Vráble (1932)
* Banka, Nitra (193233)

#### Chrámy
*Urmince, r.k. (1931)
*Hronské Kľačany, r.k. (1932)
*Zuberec, r.k. (1933)
*Veľký Grob, ev. (1934)
*Šulekovo, r.k. (193435)
*Trakovice, r.k. (193435)
*Držkovce, r.k. (1935)
*Krásna nad Hornádom, r.k. (1935)
*Žilina, ev. (193536)
*Senica, r.k. (1938)
*Púchov, r.k. (1939); Novoť, r.k. (1940)
*Lamač, r.k. (1947)
* mauzóleum rodiny Kuffnerovcov, Sládkovičovo (1926)

Harminc projektoval výlučne budovy až na pár výnimiek. Patria medzi ne ikonostasy v srbskom pravoslávnom chráme, či niekoľko oltárov v ostatných kostoloch a dve mauzólea: mauzóleum Petra Luppu a dr. Milana Mandiča v Pomázi pri Budapešti.

## Zaujímavosti
Traduje sa, že raz pred príchodom do Tatier sa Harminc telegraficky ohlásil. Bál sa totiž, aby neskoro večer neostal v Poprade bez spoja. Keďže telegram posielal z Budapešti, Szontághov úradník pochopil jeho podpis (harminc, maď. = 30) ako počet prichádzajúcich hostí a poslal k rýchliku primeraný počet kočov. Úradník pristupoval k svojej práci naozaj zodpovedne, a tak Harminca v Smokovci čakalo aj tridsať porcií večere a tridsať postelí.

## Referencie

## Iné projekty


Kategória:Slovenskí architekti
Kategória:Srbskí architekti
Kategória:Srbské osobnosti slovenského pôvodu